17.7.2023
MT
Il-Ġurnal Uffiċjali tal-Unjoni Ewropea
C 252/37
Talbiet L-appellanti titlob li l-Qorti tal-Ġustizzja jogħġobha: — tiddikjara l-appell ammissibbli u fondat; — tannulla d-digriet tat-30 ta’ Marzu 2023 mogħti mill-Qorti Ġenerali fis-sentenza T-567/22, fl-intier tagħha; — tilqa’ t-talbiet kollha magħmula quddiem il-Qorti Ġenerali u konsegwentement, taqta’ l-kawża fil-mertu, — tannulla r-Regolament Delegat tal-Kummissjoni (UE) 2022/1214 tad-9 ta’ Marzu 2022 li jemenda r-Regolament Delegat (UE) 2021/2139 sa fejn jikkonċerna l-attivitajiet ekonomiċi eżerċitati f’ċerti setturi tal-enerġija u r-Regolament Delegat (UE) 2021/2178 sa fejn jikkonċerna l-informazzjoni li għandha tiġi ppubblikata speċifikatament għal dawn l-attivitajiet ekonomiċi; u fi kwalunkwe każ, — tikkundanna lill-Kummissjoni għall-ispejjeż.
Aggravji u argumenti prinċipali Insostenn tal-appell, l-appellanti tinvoka: — żewġ motivi intiżi għall-annullament tad-digriet: 1.
Il-Qorti Ġenerali vvizzjat id-digriet tagħha bi żball ta’ liġi meta ddeċidiet, fil-punti 16 sa 27 tad-digriet appellat, li ma kellhiex locus standi f’isimha proprja, abbażi tar-raba’ paragrafu tal-Artikolu 263 TFUE; 2.
Il-Qorti Ġenerali vvizzjat id-digriet tagħha bi żball ta’ liġi u bi żball manifest ta’ evalwazzjoni meta ddeċidiet, fil-punti 28 sa 42 tad-digriet appellat, li ma kellhiex locus standi f’isem il-membri tagħha, abbażi tar-raba’ paragrafu tal-Artikolu 263 TFUE. — ħames aggravji intiżi għall-annullament tar-regolament: 1.
Il-proċedura hija irregolari sa fejn tmur kontra d-dispożizzjonijiet tar-Regolament Nru 2020/852 tat-18 ta’ Ġunju 2020; 2.
Ir-regoli ta’ tassonomija ġew miksura; 3.
Id-dispożizzjonijiet tal-Artikolu 19 tar-Regolament Nru 2020/852 tat-18 ta’ Ġunju 2020 ġew miksura u l-għanijiet ma humiex ambizzjużi biżżejjed; 4.
Il-kriterji ġenerali tad-dritt tal-Unjoni ġew miksura u b’mod iktar preċiż il-prinċipju ta’ prekawzjoni msemmija fl-Artikolu 19 tar-Regolament Nru 2020/852; 5.
Teżisti inkompatibbiltà bejn l-investimenti fin-nukleari u l-investimenti ħodor fir-rigward tal-informazzjoni finanzjarja.